Document ID: 32010R0742

REGULAMENTUL (UE) NR. 742/2010 AL COMISIEI
din 17 august 2010
de modificare a Regulamentului (UE) nr. 1272/2009 de stabilire a normelor de punere în aplicare a Regulamentului (CE) nr. 1234/2007 al Consiliului cu privire la achiziționarea și vânzarea produselor agricole în cadrul schemei de intervenție publică
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 43 literele (a) și (d), coroborat cu articolul 4,
întrucât:
(1)
Cerințele pe care trebuie să le îndeplinească cerealele pentru a fi eligibile pentru intervenția publică și metodele care trebuie utilizate pentru efectuarea verificărilor în vederea stabilirii acestei eligibilități, în conformitate cu articolul 7 din Regulamentul (UE) nr. 1272/2009 al Comisiei (2), sunt enumerate în părțile I-VIII și XII din anexa I la regulamentul menționat. Unele dintre aceste metode au făcut obiectul unor modificări elaborate de Comitetul European de Standardizare (CEN). Cu scopul de a ține seama în special de evoluția unora dintre aceste metode și de a favoriza normele europene, metodele respective trebuie adaptate. Pentru a asigura o aplicare identică și constantă a acestor metode în decursul aceleiași perioade de intervenție, este necesar să se prevadă ca metodele menționate să corespundă celor aflate în vigoare în prima zi a anului de comercializare.
(2)
Metoda de referință pentru stabilirea elementelor care nu sunt cereale de bază de calitate corespunzătoare, în prezent menționată în partea IV din anexa I la Regulamentul (UE) nr. 1272/2009, este descrisă în partea V din anexa respectivă. Punctul 1 din partea V, referitor la grâul comun, la grâul dur și la orz, a făcut obiectul unei actualizări în cadrul standardului european EN 15587:2008. Este necesar ca standardul să fie specificat la punctul respectiv.
(3)
Partea III din anexa I la Regulamentul (UE) nr. 1272/2009 definește elementele care nu sunt cereale de bază de calitate corespunzătoare, precum și elementele care trebuie luate în considerare pentru fiecare tip de cereale pentru definirea impurităților. Din motive de precizie și de conformitate cu standardul european EN 15587:2008, este necesar să se adapteze anumite definiții și să se mute anumite subrubrici de la o categorie la alta. În urma acestor modificări ale subrubricilor, este necesar de asemenea să se modifice în consecință anexa I partea II referitoare la cerințele de calitate minime.
(4)
Metoda internațională ISO 712:1998, în prezent menționată în partea IV din anexa I la Regulamentul (UE) nr. 1272/2009 ca una dintre metodele pentru stabilirea conținutului de umiditate, a făcut obiectul unei actualizări, pentru alte cereale decât porumbul, în cadrul standardului european și internațional EN ISO 712:2009. Este necesar ca standardul respectiv să fie specificat. Pentru porumb, trebuie să se țină seama de actualizarea din cadrul standardului european și internațional EN ISO 6540:2010. De asemenea, trebuie să se elimine și partea VI din anexa I, a cărei existență nu se mai justifică, și să se adapteze, în consecință, punctul 3 din partea XII din anexa I.
(5)
Metoda de referință pentru stabilirea conținutului de proteine al grâului comun, în prezent menționată în partea IV din anexa I la Regulamentul (UE) nr. 1272/2009, este cea recunoscută de Asociația Internațională pentru Științe și Tehnologii Cerealiere (ICC), ale cărei standarde sunt stabilite la rubrica nr. 105/2. În urma lucrărilor CEN, această metodă trebuie înlocuită cu standardul european și internațional EN ISO 20483:2006 și trebuie extinsă la bobul de grâu dur. Este necesar de asemenea să se prevadă, ca metodă alternativă, standardul CEN ISO/TS 16634-2:2009.
(6)
Indicele Zeleny al grâului comun stabilit în conformitate cu metoda internațională ISO 5529:1992, în prezent menționată în partea IV din anexa I la Regulamentul (UE) nr. 1272/2009, a făcut obiectul unei actualizări în cadrul standardului european și internațional EN ISO 5529:2009. Este necesar ca standardul respectiv să fie specificat.
(7)
Indicele de cădere Hagberg stabilit în conformitate cu metoda internațională ISO 3093:2004, în prezent menționată în partea IV din anexa I la Regulamentul (UE) nr. 1272/2009, a făcut obiectul unei actualizări în cadrul standardului european și internațional EN ISO 3093:2009. Este necesar ca standardul respectiv să fie specificat.
(8)
Metoda de referință pentru stabilirea ratei de pierdere a aspectului sticlos al grâului dur, în prezent menționată în partea IV din anexa I la Regulamentul (UE) nr. 1272/2009, este descrisă în partea VIII din anexa respectivă. În urma lucrărilor CEN, această metodă trebuie înlocuită cu metoda europeană EN 15585:2008. Este necesar ca standardul respectiv să fie specificat, iar partea VIII din anexa I să fie eliminată.
(9)
Metoda de referință internațională ISO 7971/2:1995 pentru stabilirea greutății specifice, în prezent menționată în partea IV din anexa I la Regulamentul (UE) nr. 1272/2009, a făcut obiectul unei actualizări în cadrul standardului european și internațional EN ISO 7971/3:2009. Este necesar ca standardul respectiv să fie specificat.
(10)
Prezentul regulament trebuie să se aplice începând de la data la care dispozițiile Regulamentului (UE) nr. 1272/2009 devin aplicabile pentru cereale.
(11)
Cu toate acestea, pentru a permite statelor membre să aplice modificările sau actualizările introduse prin prezentul regulament, în special în ceea ce privește impuritățile și trimiterile la standardul EN 15587, trebuie să se prevadă un termen rezonabil pentru aplicarea anumitor dispoziții. Modificările respective nu trebuie să se aplice, prin urmare, decât începând cu anul de comercializare 2011/2012.
(12)
Măsurile prevăzute de prezentul regulament sunt conforme cu avizul Comitetului de gestionare a organizării comune a piețelor agricole,
ADOPTĂ PREZENTUL REGULAMENT:
Articolul 1
Regulamentul (UE) nr. 1272/2009 se modifică după cum urmează:
1.
Articolul 7 se modifică după cum urmează:
(a)
la alineatul (2), prima liniuță se înlocuiește cu următorul text:
„-
pentru cereale: în anexa I părțile III, IV, V, VII și XII”;
(b)
Se adaugă următorul alineat (3):
„(3) Pentru a stabili calitatea cerealelor oferite spre intervenție sau supuse acesteia, metodele care trebuie utilizate sunt cele descrise în anexa I, stabilite, dacă este cazul, în cadrul standardelor europene sau/și internaționale, în ultima versiune a acestora în vigoare în prima zi a fiecărui an de comercializare.”
2.
Anexa I se modifică în conformitate cu anexa la prezentul regulament.
Articolul 2
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
Se aplică de la 1 iulie 2010.
Cu toate acestea, articolul 1 punctul 2, în ceea ce privește punctul B din partea II, partea III, litera (a) din partea IV, precum și partea V din anexa I la Regulamentul (UE) nr. 1272/2009 se aplică de la 1 iulie 2011.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 17 august 2010.

Labels: 3
6